ddrg/super_eurlex huggingface dataset:
ΚΑΝΟΝΙΣΜΟΣ (ΕΚ) αριθ. 1596/95 ΤΟΥ ΣΥΜΒΟΥΛΙΟΥ της 29ης Ιουνίου 1995 σχετικά με την τροποποίηση του κανονισμού (ΕΚ) αριθ. 3361/94 για την παράταση της ισχύος ορισμένων δασμολογικών ποσοστώσεων για την Αυστρία, τη Φινλανδία και τη Σουηδία

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκης για την ίδρυση της Ευρωπαϊκής Κοινότητας, και ιδίως το άρθρο 113,

τον κανονισμό (ΕΚ) αριθ. 3361/94 της 29ης Δεκεμβρίου 1994 περί του ανοίγματος δασμολογικών ποσοστώσεων για την Αυστρία, τη Φινλανδία και τη Σουηδία (1),

την πρόταση της Επιτροπής,

Εκτιμώντας:

ότι, σύμφωνα με το άρθρο 2 της πράξης προσχώρησης του 1994, η Αυστρία, η Φινλανδία και η Σουηδία άρχισαν να εφαρμόζουν το κοινό δασμολόγιο από την 1η Ιανουαρίου 1995 7 ότι, κατά τη συνεδρίαση της 8ης Φεβρουαρίου 1995, το Συμβούλιο εξουσιοδότησε την Επιτροπή να αρχίσει διαπραγματεύσεις βάσει του άρθρου XXIV παράγραφος 6 της Γενικής Συμφωνίας Δασμών και Εμπορίου του 1994 7 ότι η εφαρμογή του κοινού δασμολογίου από τα νέα κράτη μέλη είχε ως αποτέλεσμα τη μείωση ορισμένων εισαγωγικών δασμών και την αύξηση ορισμένων άλλων δασμών 7 ότι η Κοινότητα είναι σκόπιμο να προβεί στην παροχή προσωρινής αντιστάθμισης στους εμπορικούς της εταίρους στις σοβαρότερες περιπτώσεις όπου υπάρχει αύξηση των εισαγωγικών δασμών 7 ότι, συνεπώς, ορισμένοι δασμοί μειώθηκαν σε αυτόνομη βάση για την περίοδο από την 1η Ιανουαρίου έως τις 30 Ιουνίου 1995 7 ότι, μέχρι να συναφθεί συνολική συμφωνία κατόπιν διαπραγματεύσεων μεταξύ της Κοινότητας και τρίτων χωρών, είναι σκόπιμο να εφαρμοσθούν αυτόνομα μέτρα, για τη μείωση των αρνητικών επιπτώσεων επί ορισμένων εξαγωγών από τρίτες χώρες μετά τη διεύρυνση 7 ότι τα μέτρα που θα εφαρμοστούν δεν θίγουν τα αποτελέσματα των συνεχιζόμενων διαπραγματεύσεων βάσει του άρθρου XXIV παράγραφος 6 και δεν προδικάζουν την πρόθεση της Κοινότητας να συνάψει συμφωνία, η οποία θα λαμβάνει υπόψη το συνολικό αντίκτυπο της διεύρυνσης επί των συναλλαγών με τρίτες χώρες 7 ότι, επειδή οι εν λόγω διαπραγματεύσεις δεν έχουν ακόμη ολοκληρωθεί, είναι σκόπιμο να επεκταθεί η εφαρμογή του κανονισμού (ΕΚ) αριθ. 3361/94, έτσι ώστε να προβλεφθούν για το διάστημα από 1ης Ιουλίου έως 31 Δεκεμβρίου 1995, οι ίδιες ποσοστώσεις με τους ίδιους δασμολογικούς συντελεστές για τα ίδια προϊόντα,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Στο άρθρο 1 παράγραφος 1 του κανονισμού (ΕΚ) αριθ. 3361 προστίθεται το ακόλουθο κείμενο:

«Οι Δημοκρατίες Αυστρίας και Φινλανδίας και το Βασίλειο της Σουηδίας θα εφαρμόσουν το ίδιο καθεστώς στο διάστημα από 1ης Ιουλίου έως 31 Δεκεμβρίου 1995».

Άρθρο 2

Ο παρών κανονισμός αρχίζει να ισχύει την 1η Ιουλίου 1995.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Λουξεμβούργο, 29 Ιουνίου 1995.

Για το Συμβούλιο Ο Πρόεδρος J. BARROT
ΚΑΝΟΝΙΣΜΟΣ (ΕΚ) αριθ. 1649/95 ΤΗΣ ΕΠΙΤΡΟΠΗΣ της 6ης Ιουλίου 1995 για τροποποίηση του κανονισμού (ΕΟΚ) αριθ. 3388/81 περί ειδικών λεπτομερειών εφαρμογής του καθεστώτος των πιστοποιητικών εισαγωγής και εξαγωγής στον αμπελοοινικό τομέα

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΟΚ) αριθ. 822/87 του Συμβουλίου της 16ης Μαρτίου 1987 περί κοινής οργανώσεως της αμπελοοινικής αγοράς (1), όπως τροποποιήθηκε τελευταία από τον κανονισμό (ΕΚ) αριθ. 1544/95 (2), και ιδίως το άρθρο 52 παράγραφος 3,

Εκτιμώντας:

ότι η εφαρμογή των συμφωνιών που έγιναν στο πλαίσιο των πολυμερών εμπορικών διαπραγματεύσεων του Γύρου της Ουρουγουάης στον αμπελοοινικό τομέα οδηγεί στην κατάργηση του καθεστώτος των τιμών αναγωγής για τους οίνους από την 1η Ιουλίου 1995 7 ότι η κατάργηση αυτή δημιουργεί νέα κατάσταση για την εισαγωγή των οίνων η εξέλιξη της οποίας είναι δύσκολο να προβλεφθεί 7 ότι ενδείκνυται, συνεπώς, να παρακολουθούνται προσεκτικότερα οι εισαγωγές αυτές με την έκδοση πιστοποιητικών εισαγωγής 7 ότι, κατά συνέπεια, είναι χρήσιμη μία ταχύτερη ανακοίνωση εκ μέρους των κρατών μελών των προϊόντων και των ποσοτήτων για τις οποίες έχουν εκδοθεί πιστοποιητικά εισαγωγής και πρέπει, συνεπώς να τροποποιηθεί το άρθρο 6 του κανονισμού (ΕΟΚ) αριθ. 3388/81 της Επιτροπής (3), όπως τροποποιήθηκε τελευταία από τον κανονισμό (ΕΟΚ) αριθ. 3826/90 (4), όσον αφορά τις ανακοινώσεις αυτές προκειμένου να είναι δυνατή εβδομαδιαία ανακοίνωση αντί της μηνιαίας 7

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Οίνων,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Το άρθρο 6 πρώτη φράση του κανονισμού (ΕΟΚ) αριθ. 3388/81 αντικαθίσταται από το ακόλουθο κείμενο:

«Τα κράτη μέλη ανακοινώνουν στην Επιτροπή κάθε Πέμπτη ή την πρώτη επόμενη εργάσιμη ημέρα τις πληροφορίες που αφορούν τις ποσότητες και τις χώρες καταγωγής των προϊόντων για τα οποία έχουν εκδοθεί πιστοποιητικά εισαγωγής κατά τη διάρκεια της προηγουμένης εβδομάδας, κατανεμημένες ανάλογα με τους κωδικούς της συνδυασμένης ονοματολογίας και τους κωδικούς της ονοματολογίας της χώρας για τις στατιστικές του εξωτερικού εμπορίου της Κοινότητας και του εμπορίου μεταξύ των κρατών μελών.».

Άρθρο 2

Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 6 Ιουλίου 1995.

Για την Επιτροπή

Franz FISCHLER

Μέλος της Επιτροπής

(1) ΕΕ αριθ. L 84 της 27. 3. 1987, σ. 1.

(2) ΕΕ αριθ. L 148 της 30. 6. 1995, σ. 31.

(3) ΕΕ αριθ. L 341 της 28. 11. 1981, σ. 19.

(4) ΕΕ αριθ. L 366 της 29. 12. 1990, σ. 58.
ΚΑΝΟΝΙΣΜΟΣ (ΕΚ) αριθ. 1622/95 ΤΗΣ ΕΠΙΤΡΟΠΗΣ της 4ης Ιουλίου 1995 για τροποποίηση του κανονισμού (ΕΟΚ) αριθ. 2219/92 σχετικά με τις λεπτομέρειες εφαρμογής του ειδικού καθεστώτος για τον εφοδιασμό της Μαδέρας με γαλακτοκομικά προϊόντα και την κατάρτιση των σχετικών προβλέψεων εφοδιασμού

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΟΚ) αριθ. 1600/92 του Συμβουλίου της 15ης Ιουνίου 1992 για ειδικά μέτρα υπέρ των Αζορών και της Μαδέρας όσον αφορά ορισμένα γεωργικά προϊόντα (1), όπως τροποποιήθηκε τελευταία από τον κανονισμό (ΕΚ) αριθ. 3290/94 (2), και ιδίως το άρθρο 10,

Εκτιμώντας:

ότι ο κανονισμός (ΕΟΚ) αριθ. 1696/92 της Επιτροπής (3), όπως τροποποιήθηκε τελευταία από τον κανονισμό (ΕΟΚ) αριθ. 2596/93 (4), καθόρισε, ιδίως, τις λεπτομέρειες εφαρμογής του ειδικού καθεστώτος εφοδιασμού των Αζορών και της Μαδέρας με ορισμένα γεωργικά προϊόντα 7 ότι ο κανονισμός (ΕΟΚ) αριθ. 2219/92 της Επιτροπής της 30ής Ιουλίου 1992 σχετικά με τις λεπτομέρειες εφαρμογής του ειδικού καθεστώτος για τον εφοδιασμό της Μαδέρας με γαλακτοκομικά προϊόντα και την κατάρτιση των σχετικών προβλέψεων εφοδιασμού (5), όπως τροποποιήθηκε τελευταία από τον κανονισμό (ΕΚ) αριθ. 1191/95 (6), έχει καθορίσει το προβλεπόμενο ισοζύγιο εφοδιασμού σε γαλακτοκομικά προϊόντα για τη Μαδέρα για την περίοδο από 1ης Ιουλίου 1994 έως 30 Ιουνίου 1995 7 ότι, με βάση τις διαθέσιμες πληροφορίες και για να συνεχίσουν να ικανοποιούνται οι ανάγκες σε γαλακτοκομικά προϊόντα στη Μαδέρα, πρέπει να καθοριστεί το προβλεπόμενο ισοζύγιο για την περίοδο από 1ης Ιουλίου 1995 έως 30 Ιουνίου 1996 7 ότι πρέπει, συνεπώς, να τροποποιηθεί το παράρτημα Ι του κανονισμού (ΕΟΚ) αριθ. 2219/92 7 ότι, σε εφαρμογή του κανονισμού (ΕΟΚ) αριθ. 1600/92, το καθεστώς εφοδιασμού εφαρμόζεται από την 1η Ιουλίου 7 ότι πρέπει, συνεπώς, να προβλεφθεί η άμεση εφαρμογή των διατάξεων του παρόντος κανονισμού 7 ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Γάλακτος και Γαλακτοκομικών Προϊόντων,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Ο κανονισμός (ΕΟΚ) αριθ. 2219/92 τροποποιείται ως εξής:

1. Το άρθρο 1 παράγραφος 1 αντικαθίσταται από το ακόλουθο κείμενο:

«1. Σε εφαρμογή του άρθρου 2 του κανονισμού (ΕΟΚ) αριθ. 1600/92, οι ποσότητες της πρόβλεψης εφοδιασμού για τη Μαδέρα, που επωφελούνται κοινοτικής ενίσχυσης ή απαλλαγής από το δασμό κατά την εισαγωγή προϊόντων προέλευσης τρίτων χωρών, ορίζονται στο παράρτημα Ι.».

2. Το παράρτημα Ι αντικαθίσταται από το παράρτημα του παρόντος κανονισμού.

Άρθρο 2

Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Εφαρμόζεται από την 1η Ιουλίου 1995.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 4 Ιουλίου 1995.

Για την Επιτροπή Franz FISCHLER Μέλος της Επιτροπής

ΠΑΡΑΡΤΗΜΑ

«ΠΑΡΑΡΤΗΜΑ Ι Πρόβλεψη εφοδιασμού της Μαδέρας με γαλακτοκομικά προϊόντα για την περίοδο από 1ης Ιουλίου 1995 έως 30 Ιουνίου 1996 >ΘΕΣΗ ΠΗΝΑΚΑ>
ΚΑΝΟΝΙΣΜΟΣ (ΕΚ) αριθ. 1704/95 ΤΗΣ ΕΠΙΤΡΟΠΗΣ της 11ης Ιουλίου 1995 για την παύση της αλιείας του μπακαλιάρου από σκάφη που αλιεύουν με σημαία της Γερμανίας

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΟΚ) αριθ. 2847/93 του Συμβουλίου της 12ης Οκτωβρίου 1993 για τη θέσπιση συστήματος ελέγχου της κοινής αλιευτικής πολιτικής (1), και ιδίως το άρθρο 21 παράγραφος 3,

Εκτιμώντας:

ότι ο κανονισμός (ΕΚ) αριθ. 3372/94 του Συμβουλίου της 20ής Δεκεμβρίου 1994 για την κατανομή, για το 1995, των ποσοστώσεων αλιευμάτων μεταξύ των κρατών μελών, για τα σκάφη που αλιεύουν στα ύδατα της Λιθουανίας (2), προβλέπει τις ποσοστώσεις μπακαλιάρου για το 1995 7 ότι, για να εξασφαλισθεί η τήρηση των διατάξεων που αφορούν τους ποσοτικούς περιορισμούς των αλιευμάτων αποθέματος για το οποίο υπάρχει ποσόστωση, είναι αναγκαίο να καθορίσει η Επιτροπή την ημερομηνία κατά την οποία με τα αλιεύματα που πραγματοποίησαν τα πλοία που φέρουν σημαία κράτους μέλους, εξαντλήθηκε, η ποσόστωση που έχει διατεθεί 7 ότι, σύμφωνα με τις πληροφορίες που ανακοινώθηκαν στην Επιτροπή, τα αλιεύματα μπακαλιάρου στα ύδατα της διαίρεσης CIEM III d (ύδατα Λιθουανίας) από σκάφη που αλιεύουν με σημαία της Γερμανίας ή είναι νηολογημένα στη Γερμανία συμπλήρωσαν την ποσόστωση που τους παραχωρήθηκε για το 1995 7 ότι η Γερμανία απαγόρευσε την αλιεία από αυτό το απόθεμα από τις 2 Ιουνίου 1995 7 ότι πρέπει, κατά συνέπεια, να ληφθεί υπόψη αυτή η ημερομηνία,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Τα αλιεύματα μπακαλιάρου στα ύδατα της διαίρεσης CIEM III d, (ύδατα Λιθουανίας) που πραγματοποιούνται από τα σκάφη με σημαία της Γερμανίας ή είναι νηολογημένα στη Γερμανία, θεωρούνται ότι έχουν εξαντλήσει την ποσόστωση που παραχωρήθηκε στη Γερμανία για το 1995.

Απαγορεύεται η αλιεία του μπακαλιάρου στα ύδατα της διαίρεσης CIEM III d, (ύδατα Λιθουανίας) που πραγματοποιήθηκε από σκάφη που αλιεύουν με σημαία της Γερμανίας ή είναι νηολογημένα στη Γερμανία, καθώς και η διατήρηση επί του σκάφους ή η μεταφόρτωση και η εκφόρτωση του αποθέματος αυτού το οποίο αλίευσαν τα σκάφη μετά την ημερομηνία εφαρμογής του κανονισμού.

Άρθρο 2

Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Εφαρμόζεται από τις 2 Ιουνίου 1995.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 11 Ιουλίου 1995.

Για την Επιτροπή Emma BONINO Μέλος της Επιτροπής
ΚΑΝΟΝΙΣΜΟΣ (ΕΚ) αριθ. 1749/95 ΤΗΣ ΕΠΙΤΡΟΠΗΣ της 18ης Ιουλίου 1995 για τον καθορισμό φόρου κατά την εξαγωγή των προϊόντων που υπάγονται στους κωδικούς ΣΟ 1001 10 00 και 1103 11 10

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΟΚ) αριθ. 1766/92 του Συμβουλίου της 30ής Ιουνίου 1992 περί κοινής οργανώσεως αγοράς στον τομέα των σιτηρών (1), όπως τροποποιήθηκε τελευταία από τον κανονισμό (ΕΚ) αριθ. 1664/95 της Επιτροπής (2), και ιδίως το άρθρο 16,

Εκτιμώντας:

ότι το άρθρο 16 του κανονισμού (ΕΟΚ) αριθ. 1766/92 προβλέπει ότι όταν οι τιμές στην παγκόσμια αγορά για ορισμένα προϊόντα φθάσουν το επίπεδο των κοινοτικών τιμών, και εφόσον η κατάσταση αυτή ενδέχεται να συνεχισθεί ή να επιδεινωθεί και, ως εκ τούτου να διαταραχθεί ή να απειλείται με διαταραχή η αγορά της Κοινότητας, μπορούν να ληφθούν τα κατάλληλα μέτρα 7 ότι το άρθρο 15 του κανονισμού (ΕΚ) αριθ. 1501/95 της Επιτροπής (3) προβλέπει ότι όταν πληρούνται οι εν λόγω προϋποθέσεις, δύναται να καθορίζεται φόρος κατά την εξαγωγή ο οποίος δύναται να διαφέρει ανάλογα με τον προορισμό 7 ότι οι τιμές στην παγκόσμια αγορά για το σκληρό σίτο έφθασαν στο επίπεδο των κοινοτικών τιμών και παρουσιάζουν τάσεις αύξησης 7 ότι αυτό επηρέασε επίσης την τιμή για το πλιγούρι και το σιμιγδάλι σκληρού σίτου 7 ότι αυτό ενδέχεται να οδηγήσει σε εξαγωγή τους από την Κοινότητα 7 ότι, γι' αυτό το λόγο, αποφασίστηκε να καθορισθεί φόρος κατά την εξαγωγή για τα εν λόγω προϊόντα στο επίπεδο εκείνο που χρειάζεται για να αποφευχθεί η διαταραχή της κοινοτικής αγοράς 7 ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Σιτηρών,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Ο φόρος κατά την εξαγωγή που αναφέρεται στο άρθρο 15 του κανονισμού (ΕΚ) αριθ. 1501/95 για την εξαγωγή προϊόντων που υπάγονται στοτυς κωδικούς ΣΟ 1001 10 00 και 1103 11 00 καθορίζεται στο επίπεδο που ορίζεται στο παράρτημα του παρόντος κανονισμού.

Άρθρο 2

Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 18 Ιουλίου 1995.

Για την Επιτροπή Franz FISCHLER Μέλος της Επιτροπής

ΠΑΡΑΡΤΗΜΑ

>ΘΕΣΗ ΠΗΝΑΚΑ>
ΚΑΝΟΝΙΣΜΟΣ (ΕΚ) αριθ. 1769/95 ΤΗΣ ΕΠΙΤΡΟΠΗΣ της 24ης Ιουλίου 1995 που προσαρμόζει, για την περίοδο εμπορίας 1995/96, την ενίσχυση προσαρμογής και τη συμπληρωματική ενίσχυση στη βιομηχανία ραφιναρίσματος στον τομέα της ζάχαρης

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΟΚ) αριθ. 1785/81 του Συμβουλίου της 30ής Ιουνίου 1981 περί κοινής οργανώσεως της αγοράς στον τομέα της ζάχαρης (1), όπως τροποποιήθηκε τελευταία από τον κανονισμό (ΕΚ) αριθ. 1101/95 (2), και ιδίως το άρθρο 36 παράγραφος 6,

Εκτιμώντας:

ότι το άρθρο 36 του κανονισμού (ΕΟΚ) αριθ. 1785/81 ορίζει ότι, κατά τις περιόδους εμπορίας 1995/96 έως 2000/01, χορηγείται ως μέτρο παρέμβασης μία ενίσχυση προσαρμογής στη βιομηχανία ραφιναρίσματος της προτιμησιακής ακατέργαστης ζάχαρης από ζαχαροκάλαμο που εισάγεται στην Κοινότητα 7 ότι η ενίσχυση αυτή ανέρχεται σε 0,10 Ecu ανά 100 χιλιόγραμμα ζάχαρης εκφρασμένης σε λευκή ζάχαρη 7 ότι, βάσει των ιδίων αυτών διατάξεων, χορηγείται συμπληρωματική ενίσχυση ίση προς το ποσό αυτό, κατά τη διάρκεια της ίδιας περιόδου, για το ραφινάρισμα ακατέργαστης ζάχαρης ζαχαροκαλάμου που παράγεται στα γαλλικά υπερπόντια διαμερίσματα 7 ότι το άρθρο 36 παράγραφος 4 του κανονισμού (ΕΟΚ) αριθ. 1785/81 προβλέπει ότι η ενίσχυση προσαρμογής και η συμπληρωματική ενίσχυση, που αναφέρονται ως άνω, προσαρμόζονται για μία καθορισμένη περίοδο εμπορίας, λαμβάνοντας υπόψη το ποσό της εισφοράς αποθεματοποίησης που έχει καθορισθεί γι'αυτήν την περίοδο εμπορίας καθώς και τις προηγούμενες προσαρμογές 7 ότι το ποσό της εισφοράς αποθεματοποίησης για την περίοδο εμπορίας 1995/96 έχει καθορισθεί με τον κανονισμό (ΕΚ) αριθ. 1611/95 της Επιτροπής (3) σε 3,62 Ecu ανά 100 χιλιόγραμμα λευκής ζάχαρης 7 ότι το ποσό αυτό αντιπροσωπεύει, μετά από τη μετατροπή του σε νέα Ecu, το ίδιο ποσό με αυτό που εφαρμόζεται για την περίοδο εμπορίας 1994/95 7 ότι, επομένως, χρειάζεται, δεδομένων των προηγουμένων προσαρμογών να καθορισθεί το ποσό αυτών των ενισχύσεων για την περίοδο εμπορίας 1995/96 σε 1,30 Ecu ανά 100 χιλιόγραμμα ζάχαρης εκφρασμένης σε λευκή ζάχαρη 7 ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Ζάχαρης,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Το ποσό της ενίσχυσης προσαρμογής και το ποσό της συμπληρωματικής ενίσχυσης που προβλέπονται, αντιστοίχως, στο άρθρο 36 παράγραφοι 1 και 3 του κανονισμού (ΕΟΚ) αριθ. 1785/81 ανέρχονται, για την περίοδο εμπορίας 1995/96, σε 1,30 Ecu ανά 100 χιλιόγραμμα ζάχαρης εκφρασμένης σε λευκή ζάχαρη.

Άρθρο 2

Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.

Εφαρμόζεται από την 1η Ιουλίου 1995.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 24 Ιουλίου 1995.

Για την Επιτροπή Franz FISCHLER Μέλος της Επιτροπής
ΚΑΝΟΝΙΣΜΟΣ (ΕΚ) αριθ. 1889/95 ΤΗΣ ΕΠΙΤΡΟΠΗΣ της 28ης Ιουλίου 1995 σχετικά με την μεταβίβαση στην Κολομβία της ποσοστώσεως που παραχωρήθηκε στη Βενεζουέλα για το 1995 στο πλαίσιο της δασμολογικής ποσοστώσεως που καθορίστηκε για την εισαγωγή μπανανών στην Κοινότητα (Κείμενο που παρουσιάζει ενδιαφέρον για τον ΕΟΧ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΟΚ) αριθ. 404/93 του Συμβουλίου, της 13ης Φεβρουαρίου 1993, περί κοινής οργανώσεως αγοράς στον τομέα της μπανάνας (1), όπως τροποποιήθηκε τελευταία από τον κανονισμό (ΕΚ) αριθ. 3290/94 (2),

τον κανονισμό (ΕΚ) αριθ. 478/95 της Επιτροπής της 1ης Μαρτίου 1995, περί συμπληρωματικών λεπτομερειών εφαρμογής του κανονισμού (ΕΟΚ) αριθ. 404/93 του Συμβουλίου, όσον αφορά το καθεστώς των δασμολογικών ποσοστώσεων κατά την εισαγωγή μπανανών στην Κοινότητα ο οποίος τροποποιεί τον κανονισμό (ΕΟΚ) αριθ. 1442/93 (3) όπως τροποποιήθηκε από τον κανονισμό (ΕΚ) αριθ. 702/95 (4), και ιδίως το άρθρο 2 παράγραφος 2 δεύτερο εδάφιο,

Εκτιμώντας:

ότι ο κανονισμός (ΕΚ) αριθ. 478/95 καθορίζει τις λεπτομέρειες εφαρμογής της συμφωνίας πλαίσιο για τις μπανάνες που συνήφθη κατά τις πολυμερείς εμπορικές διαπραγματεύσεις του γύρου της Ουρουγουάης 7 ότι στο άρθρο 1 η δασμολογική ποσόστωση διαιρείται σε ειδικές μερικές ποσοστώσεις οι οποίες κατανέμονται στις χώρες ή ομάδες χωρών που αναφέρονται στο παράρτημα Ι του εν λόγω κανονισμού 7 ότι αν μία χώρα η οποία αναφέρεται στον πίνακα Ι του παραρτήματος Ι δεν είναι σε θέση να εξάγει όλη την ποσότητα ή τμήμα της ποσότητας που της έχει κατανεμηθεί, το άρθρο 2 παράγραφος 2 του εν λόγω κανονισμού προβλέπει την ανακατανομή της εν λόγω ποσότητας 7 ότι η Βενεζουέλα έχει ενημερώσει την Επιτροπή ότι δεν θα είναι σε θέση να εξάγει ολόκληρη τη ποσόστωση σε μπανάνες στην Κοινότητα κατά το 1995 7 ότι η Βενεζουέλα και η Κολομβία έχουν ζητήσει από κοινού την ανακατανομή στην Κολομβία ενός μέρους της ποσότητας που κατανεμήθηκε στη Βενεζουέλα 7 ότι η ανακατανομή αυτή θα έπρεπε να αρχίσει να ισχύει από την αρχή του τέταρτου τριμήνου του 1995,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Σε εφαρμογή του άρθρου 2 παράγραφος 2 δεύτερο εδάφιο του κανονισμού (ΕΚ) αριθ. 478/95, οι μερικές ποσοστώσεις της δασμολογικής ποσοστώσεως που κατανεμήθηκαν στην Κολομβία και στη Βενεζουέλα για το 1995 τροποποιούνται ως εξής:

«Κολομβία: 25,3 %»,

«Βενεζουέλα: 0,7 %».

Η τροποποίηση αυτή εφαρμόζεται από το τέταρτο τρίμηνο του 1995.

Άρθρο 2

Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 28 Ιουλίου 1995.

Για την Επιτροπή Hans VAN DEN BROEK Μέλος της Επιτροπής
ΚΑΝΟΝΙΣΜΟΣ (ΕΚ) αριθ. 1995/95 ΤΗΣ ΕΠΙΤΡΟΠΗΣ της 16ης Αυγούστου 1995 για έβδομη τροποποίηση του κανονισμού (ΕΚ) αριθ. 3146/94 περί θεσπίσεως εκτάκτων μέτρων στηρίξεως της αγοράς στον τομέα του χοιρείου κρέατος στη Γερμανία

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΟΚ) αριθ. 2759/75 του Συμβουλίου της 29ης Οκτωβρίου 1975 περί κοινής οργανώσεως αγοράς στον τομέα του χοιρείου κρέατος (1), όπως τροποποιήθηκε τελευταία από τον κανονισμό (ΕΚ) αριθ. 3290/94 (2), και ιδίως το άρθρο 20,

Εκτιμώντας:

ότι, λόγω της εμφάνισης κλασικής πανώλης των χοίρων σε ορισμένες περιφέρειες της Γερμανίας, θεσπίστηκαν έκτακτα μέτρα στήριξης της αγοράς του χοιρείου κρέατος για το εν λόγω κράτος μέλος με τον κανονισμό (ΕΚ) αριθ. 3146/94 της Επιτροπής (3), όπως τροποποιήθηκε τελευταία από τον κανονισμό (ΕΚ) αριθ. 1771/95 (4) 7 ότι πρέπει να προσαρμοσθεί η ενίσχυση που χορηγείται κατά την παράδοση χοιριδίων και νεαρών χοιριδίων σύμφωνα με τη σημερινή κατάσταση της αγοράς, λαμβάνοντας υπόψη τη μείωση των τιμών της αγοράς 7 ότι η προσαρμογή αυτή πρέπει να εφαρμοστεί αμέσως προκειμένου να αποφευχθούν μη δικαιολογημένα οικονομικά οφέλη για τους εν λόγω παραγωγούς 7 ότι, κατ' εφαρμογή του άρθρου 10 παράγραφος 2 του κανονισμού (ΕΟΚ) αριθ. 1068/93 της Επιτροπής της 30ής Απριλίου 1993 σχετικά με τις λεπτομέρειες καθορισμού και εφαρμογής των ισοτιμιών μετατροπής που χρησιμοποιούνται στον γεωργικό τομέα (5), όπως τροποποιήθηκε τελευταία από τον κανονισμό (ΕΚ) αριθ. 1053/95 (6), η γεωργική ισοτιμία μετατροπής που πρέπει να χρησιμοποιηθεί προκειμένου να εκφρασθεί η ενίσχυση σε εθνικό νόμισμα, είναι εκείνη που ισχύει την ημέρα παράδοσης των σχετικών ζώων 7 ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Χοιρείου Κρέατος,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Στο άρθρο 5 παράγραφος 3 του κανονισμού (ΕΚ) αριθ. 3146/94, τα ποσά των «50 Ecu», «43 Ecu», «40 Ecu» και «34 Ecu» αντικαθίστανται από τα ποσά των «40 Ecu», «34 Ecu», «32 Ecu» και «27 Ecu».

Άρθρο 2

Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 16 Αυγούστου 1995.

Για την Επιτροπή Erkki LIIKANEN Μέλος της Επιτροπής
ΚΑΝΟΝΙΣΜΟΣ (ΕΚ) αριθ. 2132/95 ΤΗΣ ΕΠΙΤΡΟΠΗΣ της 7ης Σεπτεμβρίου 1995 για τροποποίηση του κανονισμού (ΕΟΚ) αριθ. 3077/78 σχετικά με τη διαπίστωση της ισοδυναμίας των βεβαιώσεων που συνοδεύουν το λυκίσκο που εισάγεται από τρίτες χώρες με τα κοινοτικά πιστοποιητικά

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΟΚ) αριθ. 1696/71 του Συμβουλίου της 26ης Ιουλίου 1971 περί κοινής οργανώσεως της αγοράς στον τομέα του λυκίσκου (1), όπως τροποποιήθηκε τελευταία από την πράξη προσχώρησης της Αυστρίας, της Φινλανδίας και της Σουηδίας και από τον κανονισμό (ΕΚ) αριθ. 3290/94 (2), και ιδίως το άρθρο 5 παράγραφος 2,

Εκτιμώντας:

ότι ο κανονισμός (ΕΟΚ) αριθ. 3077/78 της Επιτροπής (3), όπως τροποποιήθηκε τελευταία από τον κανονισμό (ΕΚ) αριθ. 972/95 (4), έχει αναγνωρίσει την ισοδυναμία των κοινοτικών πιστοποιητικών με τις βεβαιώσεις που συνοδεύουν το λυκίσκο που εισάγεται από τρίτες χώρες και έχει θεσπίσει τον κατάλογο των υπηρεσιών των χωρών αυτών που είναι εξουσιοδοτημένες να εκδίδουν τις βεβαιώσεις ισοδυναμίας καθώς και τα καλυπτόμενα προϊόντα 7 ότι, μετά από τα συμπληρωματικά στοιχεία που απέστειλαν οι χώρες αυτές, πρέπει να τροποποιηθεί το παράρτημα του κανονισμού (ΕΟΚ) αριθ. 3077/78 7 ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Λυκίσκου,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Το παράρτημα του κανονισμού (ΕΟΚ) αριθ. 3077/78 αντικαθίσταται από το παράρτημα του παρόντος κανονισμού.

Άρθρο 2

Ο παρών κανονισμός αρχίζει να ισχύει την έβδομη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 7 Σεπτεμβρίου 1995.

Για την Επιτροπή Franz FISCHLER Μέλος της Επιτροπής

ΠΑΡΑΡΤΗΜΑ

ΥΠΗΡΕΣΙΕΣ ΠΟΥ ΕΙΝΑΙ ΕΞΟΥΣΙΟΔΟΤΗΜΕΝΕΣ ΝΑ ΕΚΔΙΔΟΥΝ ΒΕΒΑΙΩΣΕΙΣ ΓΙΑ:

Κώνους λυκίσκου Κωδικός ΣΟ: ex 1210 Αλεσμένο λυκίσκο Κωδικός ΣΟ: ex 1210 Χυμούς και εκχυλίσματα λυκίσκου Κωδικός ΣΟ: 1302 13 00 >ΘΕΣΗ ΠΗΝΑΚΑ>